**Dohoda o mlčanlivosti**

uzavretá podľa ust. § 269 ods. 2 a § 271 zákona č. 513/1991 Zb. Obchodný zákonník

(ďalej len „Dohoda“)

**Poskytujúca strana**

Názov: **Národná diaľničná spoločnosť, a.s.**

Zápis: v obchodnom registri Mestského súdu Bratislava III, Oddiel: Sa, Vložka č. 3518/B

Sídlo: Dúbravská cesta 14, 841 04 Bratislava

Bankové spojenie: Štátna pokladnica,

Číslo účtu IBAN: SK95 8180 0000 0070 0069 4593

SWIFT kód: SPSRSKBA

IČO: 35 919 001

IČ pre DPH: SK2021937775

DIČ: 2021937775

Štatutárny orgán: Ing. Filip Macháček, predseda predstavenstva

PhDr. Rastislav Droppa, podpredseda predstavenstva

(ďalej len „Poskytujúca strana“)

**Prijímajúca strana**

Názov:

Sídlo:

IČO:

DIČ:

IČ DPH:

Bankové spojenie:

IBAN:

BIC/SWIFT:

Štatutárny orgán:

(ďalej len „Prijímajúca strana“)

**Čl. I**

**Účel dohody**

1. Účelom tejto Dohody je predovšetkým, stanovenie podmienok ochrany informácií/dát alebo iných skutočností, o ktorých sa Prijímajúca strana dozvie počas plnenia úloh pre Poskytujúcu stranu, vykonávaných za účelom definovaným v ods. 2 tohto článku, resp. ktoré Poskytujúca strana môže odovzdať a/alebo sprístupniť Prijímajúcej strane, a to bez ohľadu na formu takto poskytnutých a/alebo sprístupnených informácií/dát.
2. Účelom poskytnutia a/alebo sprístupnenia informácií/dát podľa tejto Dohody je poskytnutie potrebných podkladov a súčinnosti pre plnenie povinností Prijímajúcej strany vyplývajúcich zo Zmluvy o dielo č. ........... zo dňa ............., ktorej predmetom je ..........................
3. Niektoré z takto poskytnutých a/alebo sprístupnených informácií/dát za účelom definovaným v ods. 2 v podobe dokumentov, e-mailov či ústne poskytnutých, no nie len, ale najmä, môžu obsahovať informácie/dáta, ktoré si Poskytujúca strana, resp. jediný akcionár, ktorým je Slovenská republika želá, resp. je povinná utajiť predovšetkým z dôvodu ich:

* 1. dôvernosti,
	2. povinnosti ochrany podľa osobitného predpisu, t. j. napríkladNariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),
	3. ochrany, na ktorú je Poskytujúca strana povinná na základe akéhokoľvek zmluvného či iného právneho vzťahu,
	4. ale aj z iných dôvodov, ktoré nemusia byť Prijímajúcej strane známe.
1. Zmluvné strany sú si vedomé a akceptujú skutočnosť, že Poskytujúca strana má špecifické postavenie na trhu s ohľadom na osobu jediného akcionára, a zároveň si uvedomujú aj hodnotu, či už potenciálnu alebo skutočnú, poskytnutých a/alebo sprístupnených informácií/dát.

**Čl. II**

**Vymedzenie predmetu ochrany**

1. Predmet ochrany zahŕňa najmä informácie/dáta, resp. iné skutočnosti:
	1. o ktorých sa Prijímajúca strana dozvie, resp. s ktorými sa oboznámi pri plnení svojho záväzku v zmysle čl. I ods. 2 tejto Dohody;
	2. ktoré Poskytujúca strana sprístupní, resp. poskytne Prijímajúcej strane v súvislosti s plnením jej záväzkov vyplývajúcich z čl. I ods. 2 tejto Dohody;
	3. dokumentácie a/alebo akékoľvek iné výstupy vypracované Prijímajúcou stranou na základe a/alebo v súvislosti s o záväzkami uvedenými v čl. I ods. 2 tejto Dohody;
	4. týkajúce sa ochrany osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
2. Informácie/dáta pritom môžu byť sprístupnené a/alebo poskytnuté v akejkoľvek podobe či forme, predovšetkým ústnej, elektronickej zachytené na akomkoľvek hmotnom, či nehmotnom substráte najmä písomne alebo elektronicky, ktorú Poskytujúca strana odovzdá alebo iným spôsobom sprístupní za účelom definovaným Prijímajúcej strane v tejto Dohode.
3. Predmet ochrany v nadväznosti na ods. 1 a 2 tohto článku Dohody ďalej zahŕňa predovšetkým analýzy, prehľady či štúdie pripravené Poskytujúcou stranou, ktoré obsahujú alebo inak zahrňujú, alebo sú zostavené z informácií/dát uvedených v ods. 1 a 2 tohto článku; akékoľvek informácie, databázy, projekty alebo iná dokumentácia v akejkoľvek podobe či už zachytená na hmotnom substráte, elektronicky alebo ústne poskytnutá, ako aj informácie/dáta, ktoré poskytla alebo akýmkoľvek spôsobom sprístupnila Prijímajúcej strane tretia osoba, ktorá je zaviazaná voči Poskytujúcej strane nakladať s nimi ako s dôvernými, či požívajúcimi inú ochranu podľa zákona alebo Dohody.
4. Prijímajúca strana je zároveň povinná zachovávať mlčanlivosť ohľadne informácií/dát, ktoré obsahujú skutočnosti obchodnej, výrobnej alebo technickej povahy súvisiace s Poskytujúcou stranou, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v obchodných kruhoch bežne dostupné, sú utajené a chránené v zmysle § 17 a nasl. zákona č. 513/1991 Zb. Obchodný zákonník (ďalej ako „Obchodný zákonník“) ako predmet obchodného tajomstva Poskytujúcej strany alebo informácie označené ako dôverné, ktoré nesmie strana, ktorej sa tieto informácie poskytli, prezradiť tretej osobe a ani ich použiť v rozpore s ich účelom pre svoje potreby a sú chránené v zmysle § 271 Obchodného zákonníka.
5. Pod predmet ochrany nespadajú informácie/dáta,
* ktoré sú všeobecne známe;
* ktoré v čase uzavretia tejto Dohody sú, alebo po uzavretí tejto Dohody sa bez porušenia tejto Dohody stali bežne dostupnými v príslušných obchodných kruhoch alebo vo verejnosti;
* o ktorých Prijímajúca strana bezpochyby preukáže, že nimi disponovala v čase uzavretia Dohody, resp. pri ich poskytnutí a/alebo ich vypracovala samostatne a bez využitia predmetu ochrany.

**Čl. III**

**Spôsob využitia, použitie a nakladanie s predmetom ochrany**

1. Prijímajúca strana použije poskytnuté informácie/dáta, ktoré tvoria predmet ochrany v súlade s článkom I. a jedine za účelom tam definovaným. Prijímajúca strana sa zároveň zaväzuje zachovávať mlčanlivosť vo vzťahu ku všetkým skutočnostiam, o ktorých sa dozvedela pri a v súvislosti s plnením zmluvy podľa čl. I ods. 2 tejto Dohody, predovšetkým skutočnosti týkajúce sa výmeny centralného riadiaceho systému a vizualizácie tunela Sitina.

1. Poskytnutím informácií/dát tvoriacich predmet ochrany Poskytujúca strana v žiadnom prípade neprevádza a ani nemá v úmysle previesť, majetkové či iné práva k akýmkoľvek predmetom duševného vlastníctva, ktoré by mohli vyplynúť z poskytnutých informácií/dát.
2. V prípade porušenia uvedeného záväzku mlčanlivosti sa zmluvné strany dohodli, že Prijímajúca strana, ktorá záväzok akýmkoľvek spôsobom porušila, je povinná uhradiť druhej zmluvnej strane celú vzniknutú škodu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinnosti podľa tejto Dohody povinnosť zaplatiť akúkoľvek čiastku v prospech ktorejkoľvek tretej osoby, zaväzuje sa Prijímajúca strana takúto povinnosť splniť namiesto Poskytujúcej strany. Pokiaľ by Prijímajúca strana túto povinnosť nesplnila a musela by ju splniť Poskytujúca strana, zaväzuje sa Prijímajúca strana, že zaplatí Poskytujúcej strane všetko, čo bola Poskytujúca strana nútená v tejto súvislosti zaplatiť a zároveň jej uhradí všetky náklady spojené s uskutočnenými úkonmi.
3. Prijímajúca strana nie je oprávnená poskytnúť informácie/dáta tvoriace predmet ochrany inej osobe.
4. Ak je Prijímajúca strana nútená na účely dosiahnutia účelu poskytnutia informácií/dát tvoriacich predmet ochrany sprístupniť ďalšej osobe, je povinná oboznámiť všetky tieto osoby, so svojimi povinnosťami a záväzkami prevzatými touto Dohodou a zaviazať ich na dodržiavanie obmedzení používania informácií/dát tvoriacich predmet ochrany v rovnakom rozsahu v akom sa vzťahujú na Prijímajúcu stranu, podľa tejto Dohody. Prijímajúca strana je povinná oznámiť Poskytujúcej strane údaje o každej osobe, či už fyzickej alebo právnickej, ktorej predmet ochrany poskytne.
5. V prípade porušenia záväzku mlčanlivosti osobami, ktorým Prijímajúca strana informácie/dáta tvoriace predmet ochrany podľa tejto Dohody sprístupnila alebo akýmkoľvek iným spôsobom poskytla, zodpovedá Prijímajúca strana rovnako ako v ods. 3 tohto článku.
6. Prijímajúca strana sa zaväzuje počas doby platnosti tejto Dohody, ako aj po jej zániku, pokiaľ ju povinnosti mlčanlivosti Poskytujúca strana písomným vyhlásením nezbaví:
* zachovávať vo vzťahu k informáciám/dátam a skutočnostiam tvoriacim predmet ochrany podľa tejto Dohody minimálne rovnakú mieru utajenia ako vo vzťahu k vlastným dôverným informáciám, avšak minimálne starostlivosť, ktorá je v obchodných kruhoch obvyklá;
* využívať, reprodukovať, sprístupňovať či iným spôsobom rozširovať, rozmnožovať rozposielať alebo nakladať s informáciami/dátami tvoriacimi predmet ochrany výlučne na účel, na aký boli poskytnuté;
* nakladať s poskytnutými informáciami/dátami tvoriacimi predmet ochrany v súlade so všeobecne záväznými právnymi predpismi;
* nesprístupniť a/alebo neposkytnúť informácie/dáta tvoriace predmet ochrany akejkoľvek tretej strane bez predchádzajúceho písomného súhlasu Poskytujúcej stany, s výnimkou uvedenou v ods. 5 tohto článku Dohody;
1. V prípade, ak to bude odôvodnene vyžadovať Poskytujúca strana, zaväzuje sa Prijímajúca strana podľa požiadavky Poskytujúcej strany zničiť, bezodkladne vrátiť alebo odovzdať:
	1. všetky originály, všetky kópie všetkých poskytnutých dokumentov, analýz, prehľadov, štúdií alebo iných dokumentov alebo záznamov, ktoré sú z časti alebo úplne založené na informáciách/dátach tvoriacich predmet ochrany;
	2. všetky nosiče informácií, zvukové, zvukovo-obrazové záznamy, ktoré sa dotýkajú akýmkoľvek spôsobom informácií/dát tvoriacich predmet ochrany;
	3. všetky originály, kópie, reprodukcie alebo zhrnutia informácií/dát tvoriacich predmet ochrany a všetky dokumenty, listiny, poznámky a iné písomnosti, elektronické verzie, e-maily, počítačové súbory či iné nosiče informácií vypracované Poskytujúcou stranou, jej zamestnancami, spolupracovníkmi na akomkoľvek základe či už právnom alebo faktickom, na základe, či za pomoci informácií/dát tvoriacich predmet ochrany zároveň, no nie výlučne,

a to bez ponechania akýchkoľvek kópií alebo poznámok, emailov či výňatkov z nich.

1. Prijímajúca strana oznámi Poskytujúcej strane bezodkladne po zistení neoprávnené použitie, poskytnutie a/alebo zverejnenie informácií/dát tvoriacich predmet ochrany alebo iné porušenie povinnosti podľa tejto Dohody Prijímajúcou stranou a/alebo inou osobou a bude v čo najväčšej možnej miere spolupracovať s Poskytujúcou stranou pri znovuobnovení vlastníctva informácií/dát tvoriacich predmet ochrany a zabránení ich ďalšiemu neoprávnenému použitiu, poskytnutiu a/alebo zverejneniu.

**Čl. IV**

**Osobitné ustanovenia o ochrane osobných údajov**

Strany tejto Dohody vyhlasujú, že v súvislosti s ochranou osobných údajov a v súvislosti s výkonom činnosti podľa rámcovej dohody zo dňa ................... (ďalej len „rámcová dohoda“) Prijímajúca strana nebude spracúvať osobné údaje v mene Poskytujúcej strany.

1. Strany tejto Dohody sú si vedomé, že v súvislosti s touto Dohodou alebo v súvislosti s výkonom činností podľa rámcovej dohody sa Prijímajúca strana môže dostať do kontaktu s osobnými údajmi, na ktoré sa vzťahuje ochrana podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“), preto sa Prijímajúca strana zaväzuje v prijať primerané opatrenia na ich ochranu.
2. Prijímajúca strana sa zaväzuje zachovávať mlčanlivosť v zmysle GDPR v súvislosti s osobnými údajmi, ktoré mu poskytola Poskytujúca strana na základe rámcovej dohody alebo s ktorými pri výkonne činnosti podľa rámcovej zmluvy príde do styku v prostredí Poskytujúcej strany.
3. Prijímajúca strana je povinná zaviazať mlčanlivosťou svojich zamestnancov, ktorí prídu do styku s osobnými údajmi v prostredí Poskytujúcej strany alebo v súvislosti s vykonávaní predmetu rámcovej dohody. Povinnosť musí trvať aj po skončení pracovného pomeru alebo obdobného pracovného vzťahu tohto zamestnanca k Prijímajúcej strane.
4. Prijímajúca strana týmto preberá právnu zodpovednosť za nedbanlivosť a prípadné cielené činy jeho zamestnancov, ktoré by viedli k úniku, prípadne zneužitiu osobných údajov poskytnutých alebo inak získaných u objednávateľa.
5. Všetky povinnosti vyplývajúce z tohto článku sa primerane vzťahujú aj na subdodávateľov v zmysle rámcovej dohody, pričom Prijímajúca strana voči Poskytujúcej strane preberá plnú zodpovednosť za subdodávateľov.
6. Ak to bude v zmysle platných právnych predpisov nevyhnutné, strany tejto Dohody uzavrú osobitnú zmluvu o ochrane osobných údajov, a to na základe výzvy ktorejkoľvek zo strán, pričom takáto zmluva musí byť uzavretá najneskôr do tridsiatich (30) kalendárnych dní od doručenia výzvy druhej strane.

**Čl. V**

**Záverečné ustanovenia**

1. Právne vzťahy vyplývajúce z tejto Dohody a v Dohode neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
2. Zmluvné strany sa zaväzujú k riadnej súčinnosti pre riadne splnenie svojich záväzkov. Zmluvné strany sú povinné vzájomne sa informovať o všetkých skutočnostiach, ktoré sú alebo môžu byť dôležité, alebo môžu mať vplyv na splnenie tejto Dohody. Akákoľvek komunikácia medzi Zmluvnými stranami bude prebiehať prostredníctvom oprávnených osôb, poverených pracovníkov alebo štatutárnych zástupcov Zmluvných strán. Všetky oznámenia medzi Zmluvnými stranami, ktoré sa vzťahujú k tejto Dohode, alebo ktoré majú byť uskutočnené na základe tejto Dohody, musia byť uskutočnené v písomnej forme a druhej strane doručené buď osobne, alebo doporučeným listom alebo inou formou registrovaného poštového styku, pokiaľ nie je stanovené alebo dohodnuté inak. Zmluvné strany sa zaväzujú, že v prípade zmeny svojej adresy budú o tejto zmene informovať druhú stranu najneskôr do dvoch (2) dní od vykonania zmeny.
3. Na účely tejto Dohody sa za deň doručenia považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej dobe na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou iného podobného významu, za deň doručenia sa považuje deň vrátenia zásielky odosielateľovi.
4. Táto Dohoda sa vzťahuje aj na informácie/dáta poskytnuté Poskytujúcou stranou Prijímajúcej strane súvisiace s touto Dohodou pred podpisom tejto Dohody.
5. Dohoda nadobúda platnosť dňom podpisu štatutárnych zástupcov oboch strán. Účinnosť nadobudne dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v súlade s ustanovením § 47a ods. 1 Občianskeho zákonníka a v súlade s ustanovením § 5a ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Povinnosť mlčanlivosti trvá bez ohľadu na ukončenie platnosti alebo účinnosti tejto Dohody. Táto povinnosť pretrváva aj po skončení rokovaní a prípadného zmluvného vzťahu medzi stranami a prechádza aj na právnych nástupcov strán.
7. Dohoda môže byť menená len písomnými, datovanými a číslovanými dodatkami uzavretými na základe dohody Zmluvných strán.
8. Prijímajúca strana berie na vedomie, že Poskytujúca strana neposkytuje žiadne vyjadrenia alebo záruky, výslovné alebo inak vyjadrené, ohľadom presnosti alebo úplnosti poskytnutých Dôverných informácií alebo akýchkoľvek iných poskytnutých informácií.
9. Táto Dohoda je vyhotovená v štyroch (4) rovnopisoch, pričom každá zo Zmluvných strán dostane dve vyhotovenia.
10. Dohoda svojím obsahom ani účelom neodporuje zákonu, tento neobchádza ani sa neprieči dobrým mravom, nebola uzatvorená za nápadne nevýhodných podmienok.
11. Zmluvné strany sa zaväzujú urovnať všetky spory vzniknuté v súvislosti s touto Dohodou predovšetkým dohodou. V prípade súdneho sporu je príslušný súd v Slovenskej republike, pričom bude rozhodovať podľa slovenského práva.
12. Ak by niektoré ustanovenie tejto Dohody bolo alebo sa stalo neplatným, nebudú tým dotknuté ostatné ustanovenia tejto Dohody. Zmluvné strany sú povinné bezodkladne neplatné ustanovenie nahradiť novým, zodpovedajúcim účelu tejto Dohody, ktorý strany sledovali v čase jej podpisu.
13. Zmluvné strany vyhlasujú, že sa oboznámili s obsahom tejto dohody, porozumeli mu a uzatvárajú ju slobodne, vážne, dobrovoľne, bez nátlaku či iného obmedzenia zmluvnej voľnosti a na znak súhlasu ju potvrdzujú svojimi podpismi.

za Prijímajúcu stranu za Poskytujúcu stranu

v Bratislave, dňa: v Bratislave, dňa:

..................................................................... ......................................................................

 **. Národná dialničná spoločnosť, a.s.**

 Ing. Filip Macháček

 predseda predstavenstva

...................................................................... .......................................................................

 **. Národná dialničná spoločnosť, a.s.**

 PhDr. Rastislav Droppa

 člen predstavenstva podpredseda predstavenstva

......................................................................

 **.**

 člen predstavenstva